ครม.เคาะแล้ว 14 พ.ย.นี้ จัดกิจกรรมบันเทิงได้ตามปกติ
ครม.เคาะแล้ว 14 พ.ย.นี้ จัดกิจกรรมบันเทิงได้ตามปกติ
2 พ.ย. 2559

ผู้สื่อข่าวรายงานว่า การประชุมคณะรัฐมนตรี วันนี้ (1 พ.ย. 59) มีมติให้ตั้งแต่วันที่ 14 พ.ย. 59 เป็นต้นไปกิจกรรมบันเทิงหรือกิจกรรมต่างๆ ที่ทางรัฐบาลได้ขอไว้ก่อนหน้านี้ อาทิงานเทศกาล งานประเพณี งานเลี้ยงสังสรรค์ การแสดงคอนเสิร์ต งานแข่งขันกีฬาทุกระดับ กิจการไนต์คลับ ผับ บาร์ รวมถึงการจัดรายการของสถานีวิทยุโทรทัศน์ สามารถดำเนินการได้ตามปกติ โดยขอความร่วมมือผู้รับผิดชอบรายการพิจารณาความเหมาะสม และควรสอดแทรกรายการที่ให้ความรู้เพื่อการพัฒนาด้านต่างๆ ของประเทศ
ทั้งนี้ ขณะเดียวกันในวันที่ 14พ.ย.59 จะเป็นวันแรกในการชักธงเต็มเสาเหมือนเดิม ส่วนการไว้ทุกข์นั้นยังคงมีต่อไปจนครบ 1 ปีตามที่รัฐบาลได้ประกาศไว้ ซึ่งสาเหตุการอนุมัติดังกล่าว เนื่องจากครบกำหนดระยะเวลาที่รัฐบาลได้ขอความร่วมมือไว้